கால் கழுவுகின்ற ஒரு வழிமுறைமையை, அல்லது ஒரு சடங்கை இயேசு தமது செய்கையில் கற்றுக்கொடுக்கவில்லை. மாறாக, பல படிப்பினைகளையே அன்று சீஷருக்கும், இன்று நமக்கும் கற்றுத் தந்திருக்கிறார். சீடரின் கால்களை ஆண்டவர் கழுவியபோது, அவரைக் காட்டிக்கொடுக்கப்போகிறவன், மறுதலிக்கப்போகிறவன், அவரைவிட்டு ஓடிப்போகிறவர்கள் அனைவரும் இருந்தனர். அதற்காக அவர்கள் செய்யப்போவதை அவர் சொல்லிக்காட்டவுமில்லை; யாருடைய கால்களையும் கழுவாமல் தவிர்க்கவுமில்லை. அவர்கள் எப்படிப்பட்டவர்களாயிருந்தாலும், அவர் கள் தமது சீஷர்கள், அவர்களைத் தாம் நேசிப்பதையும், குருவாகிய தாமே இதைச் செய்வதன்மூலம் தாழ்மையின் செயற்பாட்டையும் ஆண்டவர் கற்றுக்கொடுத்தார்.